Un bărbat a alergat în jurul casei pentru ca inima să nu i se oprească, până a venit Ambulanţa

Un bărbat a alergat în jurul casei pentru ca inima să nu i se oprească, până a venit Ambulanţa

Un bărbat în vârstă de 40 de ani, din oraşul Flămânzi (Botoşani), a sunat disperat la 112 şi a anunţat că are nevoie de ajutor pentru că inima i se opreşte dacă nu aleargă continuu.

Totul s-a întâmplat în urmă cu câteva zile, în oraşul Flămânzi, acolo unde bărbatul locuieşte.

Aflat sub influenţa băuturilor alcoolice, bărbatul a sunat disperat la numărul de urgenţă 112 şi i-a uimit pe medici cu problema sa.

Pacientul a explicat că a descoperit că dacă stă într-un loc, liniştit, inima i se opreşte, motiv pentru care îi este teamă pentru viaţa lui.

Un echipaj al Ambulanţei s-a deplasat la casa bărbatului din Flămânzi, iar echipajul l-a surprins în timp ce alerga în jurul casei.

Transportat la spital, bărbatul a fost supus mai multor investigaţii medicale amănunţite.

După consultaţie, medicii au descoperit că bărbatul nu avea nicio problemă cardiacă, iar pentru că emana halenă alcoolică, a fost transferat la Secţia de Psihiatrie.

Sursa: Observator